section_heading: Životopis
paragraph_text: Vladimir Solar rođen je u Općini Sveti Ivan Žabno 1941. godine. Osnovnu školu pohađao je i svršio u rodnome mjestu, a u Bjelovaru pohađao je gimnaziju.Matija Kulhavi, In memoriam: dr. Vladimir Solar (1941. - 2018.), compas.com.hr, 27. rujna 2018., pristupljeno 30. rujna 2019. Medicinski fakultet upisao je u Zagrebu 1960. godine gdje je i diplomirao 1965. godine. Nakon stažiranja u bjelovarskoj bolnici došao je u Lipik 25. siječnja 1967. godine na mjesto liječnika opće medicine. Do 1971. godine radio je u lipičkoj ambulanti, nakon čega otišao je na specijalizaciju iz opće medicine koju je svršio 1973. godine, a nakon toga nastavio je raditi u Lipiku. Prije početka Domovinskoga rata vršio je službu ravnatelja Medicinskoga centra Pakrac.